**TABLICA KOMENTARA I PRIMJEDBI ZAPRIMLJENIH ELEKTRONSKIM PUTEM NA**

**NACRT PRIJEDLOGA PROVEDBENOG PROGRAMA IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, MALARIJE, STREPTOKOKNE BOLESTI, HAEMOPHILUS INFLUENZAE - INVAZIVNE BOLESTI, MENINGOKOKNE BOLESTI, HPV INFEKCIJE U 2016. GODINI**

|  |  |  |
| --- | --- | --- |
| **Naziv tijela/osobe koja je dostavilo primjedbu/ prijedlog** | **Primjedba/ prijedlog** | **Obrazloženje primjedbi/ prijedloga koji nisu prihvaćeni** |
| **Hrvatski zavod za javno zdravstvo** | Predlaže se u točki „7. Neobavezno preporučljivo cijepljenje“ izmijeniti tekst tako da glasi:  *„Cijepljenje je besplatno za djevojke i mladiće u prvom razredu gimnazije/srednje škole, te za djevojke i mladiće te dobi neovisno o tome pohađaju li gimnaziju/srednju školu. Također, cijepljenje je do daljnjega, ovisno o odazivima i mogućnostima, besplatno za sve djevojčice, djevojke i žene od devet godina starosti nadalje.“.*  OBRAZLOŽENJE:  Kako bi se osigurala što veća razina jednakosti i pravičnosti u ostvarivanju ovo prava, što veći obuhvat populacije cijepljenjem, te što veća razina zaštite od HPV infekcije, neophodno je:  - omogućiti besplatno cijepljenje istim cjepivom djevojaka i mladića u prvom razredu gimnazije/srednje škole, te djevojaka i mladića te dobi neovisno o tome pohađaju li gimnaziju/srednju školu,  - privremeno omogućiti besplatno cijepljenje za sve djevojčice, djevojke i žene starije od devete godina kao nadoknadu ovoga prava djevojkama i ženama kojima je do sada to pravo bilo uskraćeno ili se, bilo zbog kojeg razloga, nisu na vrijeme odazvale pozivu na cijepljenje,  - u sljedećim godinama kada zbog financijskih i drugih okolnosti bude moguće obuhvatiti više od jedne generacije djevojaka i mladića cijepljenjem, omogućiti pomicanje cijepljenja iz prvog razreda srednje škole u završne razrede osnovne škole.  Uzimajući u obzir količinu i vrstu cjepiva koja je za sada osigurana (14000 doza dvovalentnog cjepiva i 14000 doza četverovalentnog cjepiva), cijepljenje je u 2016. godini potrebno organizirati na način da se:  - djevojke i mladići u prvom razredu gimnazije/srednje škole, te djevojke i mladići te dobi neovisno o tome pohađaju li gimnaziju/srednju školu cijepe četverovalentnim cjepivom,  - djevojčice, djevojke i žene drugih dobnih skupina cijepe dvovalentnim cjepivom.  Navedenom izmjenom omogućilo bi se nesmetano uvođenje ovog novog HPV cijepljenja u generaciji prvih razreda srednje škole, a u slučaju lošijeg odaziva u prvoj godini provedbe programa i pokretanje tzv. „catch up“ cijepljenja kojim bi se procijepilo stanovništvo koje to želi i omogućilo bolje korištenje cjepiva koje će biti distribuirano na teren. | **PRIHVAĆA SE** |